ОБЩИНСКИ СЪВЕТ - КАЗАНЛЪК

Н А Р Е Д Б А    №   13
за общинските пазари в община
Казанлък
Приета с Решение № 25/25.01.1996 г., изм. и Решение № 124/19.12.1996 г. и Решение № 289/18.12.1997 г., изм. с Решение 692/30.07.2013 г. 
I.  ОБЩИ ПОЛОЖЕНИЯ

Чл.1. С тази наредба се урежда редът, условията и организацията зафункциониране на общинските пазари и извършването на търговска дейност в тях.
Чл.2. Разпоредбите на тази наредба се прилагат еднакво към всички производители и търговци, физически и юридически лица, осъщесвяващи търговия и услуги на територията на общинските пазари.
Чл. 3. Продажбите на общинските пазари се извършват по свободено определяеми цени, с изключение на стоките, за които е определен специален  ред за ценообразуване.
II.  ОРГАНИЗАЦИЯ  И  ФУНКЦИИ  НА  ПАЗАРИТЕ           

Чл. 4. (Нов с  Решение № 692/30.07.2013 г.) 
(1) Организацията и управлението на дейността на общинските пазари се осъществява от Кмета на общината.
(2) Кметът на общината упълномощава служители от Дирекция Общинска собственост, стопанска политика и публично-частно партньорство (Дирекция ОССППЧП), необходими за обслужване дейността на пазарите.
Чл. 5. (Нов с Решение № 692/30.07.2013 г.) 

(1) Дирекция ОССППЧП осигурява:
1. Оптимална организация на търговската дейност на пазара 
2. Равноправни условия за всички търговци и земеделски производители 
3. Лоялна конкуренция

4. Законност и прозрачност

5. Защита правата на потребителите

6. Информират търговците на територията на общинските пазари за промените в действащата нормативна уредба

7. Ежедневно таксуване за ползване на свободните търговски маси, заети от приходящи търговци

8. Контрол по спазване на законите, наредбите и правилниците

9. Контрол  по събираемостта на наемите и таксите

(2) Дирекция ОССППЧП следи за спазване на настоящата Наредба, Правилник за вътрешния ред, Системата за самоконтрол и други нормативи документи.
Чл. 6. Изграждането на необходимата материална база, става съгласно проекти, утвърдени от кмета на Община Казанлък, включващи 

открити и зикрити  търговски и складови площи, лаборатории, паркинги, санитарни възли, обекти за хранене и др. необходими съоръжения.

Чл.7. Местонахождението, видът и откриването на общинските пазари се определя след проучване и установяване на необходимостта от тях, в съответствие с изискванията и нормативите.

Чл. 8. На територията на Община Казанлък се организират постоянни, сезонни и временни пазари и панаири, за определени групи стоки.

Чл. 9. (Изм. с Решение 692/30.07.2013 г.) На територията на град Казанлък се определят следните постоянно работещи пазари:
1. Централен общински пазар на ул. “Славянска”

2. Ройонни микропазари:

а/ микропазар “ Изток” на бул. “ Княз Ал. Батенберг “

б/ микропазар “ Абаята” на бул. “ 23 - ти пехотен Шипч. полк”

Чл. 10. Местата на временните пазари и панаири, за всеки отделен случай се определят от кмета на Общината.

Чл. 11. Територията и границите на пазарите и панаирите, специализацията им, времетраенето, таксите за ползуване и други специфични изисквания се утвърждават от кмета на Общината.
Чл. 12. (Изм. с Решение № 692/30.07.2013 г.) Структурирането на пазарните площи се извършва от Дирекция ОССППЧП с оглед изискванията за съвместимост на стоките, зареждането на масите, естетичния вид и други.
III. ФИНАНСИРАНЕ И МАТЕРИАЛНО-ТЕХНИЧЕСКА БАЗА

Чл. 13. (1) Източници за финансиране на дейността по организация и контрол на общинските пазари са:

а/ приходи от такси по Закона за местни данъци и такси;

б/ приходи от наеми за ползуване на материално-техническата база;
в/ приходи от услуги;

г/ целеви средства от общинския бюджет;

д/ дарения;
(2) Приходите по ал.1, т.б и т.в могат да бъдат дневни, месечни и се утвърждават от Общинският съвет по предложение на кмета на Общината.

Чл. 14. (Изм. с Решение № 692/30.07.2013 г.) Дирекция ОССППЧП и гл. счетоводител на Общината образуват и разпределят приходите като съставят приходно-разходна сметка, която се утвърждава от кмета на Общината.

Чл. 15. Превишението на приходите над разходите се използува за изграждане на материално-техническата база на общинските пазари и на Община Казанлък.
Чл. 16. На територията на общинските пазари, освен съществуващата се изгражда само материално-техническа база собственост на Общината.

Чл. 17. Община Казанлък може да стопанисва и изгражда и други обекти извън определените територии на общинските пазари.

Чл. 18. (1) Търговците следва да притежават необходимите разрешения за търговска дейност и сертификати за продукцията, съобразно задължителния санитарен, ветеринарен и екологичен контрол.

(2) Услугите по издаването на тези документи са за сметка на търговците, а при проверка за сметка на контролния орган.

(3) (Изм. с Решение № 692/30.07.2013 г.) Услугите по предходната алинея се извършват от Дирекция ОССППЧП и други органи, издаващи съответните документи по 
ал. 1.
IV. КОНТРОЛ И САНКЦИИ

Чл. 19. (Изм. с Решение 692/30.07.2013 г.) На общинските пазари се забранява:

1. Извършването на търговска дейност и ползуването на общински площи без разрешение и заплащане на такси и наеми.

2.  Извършването на търговска и друга дейност, без съответен докумет, доказващ правото на такава.

3. (Нова с Решение № 692/30.07.2013 г.) Продажбата на стоки без доказан произход и стоки разрешените по стоковата специализация на пазара, определена в Системата за самоконтрол.
4. Извършване на търговска дейност, ако не са обявени цените на предлаганите стоки и услуги и името на фирмата / търговеца /, ползуващ общинските площи и материално-техническата база, на видно място и поподходящ начин.

5. Предлагането на стоки и услуги с външен вид, опаковка, наименование или други белези, заблуждаващи потребителите, относно качеството или други съществени свойства.

6. (Изм. с Решение № 692/30.07.2013 г.) Зареждането на масите е по реда определен с Правилника за вътрешен ред и утвърден от кмета на Общината.
7. (Нова с Решение № 692/30.07.2013 г.) Прокарването на кабели по земята и по въздуха за временно електрозахранване и озвучаване на търговските маси, независимо от стоките, които се продават.

8. (Нова с Решение № 692/30.07.2013 г.) Преотдаването на наетите площи на трети лица.
9. (Нова с Решение № 692/30.07.2013 г.) Да се преустройват самоволно съоръженията, без одобрени проекти от Главния архитект на общината.

10.(Нова с Решение № 692/30.07.2013 г.) Озвучаването на търговските маси над допустимото, с цел да не се пречи на другите търговци и гражданите на общината.
Чл. 20. (Изм с Решение № 692/30.07.2013 г.) (1) Нарушенията на разпоредбите по наредбата се констатират и  санкционират от длъжностните лица от Дирекция ОССППЧП, Общинска полиция и отдел “ Екология “.
(2) Въз основа на констативен протокол и акт за административно нарушениесе издава наказателно постановление от кмета на Община Казанлък или негов заместник. 
(3) (Нова с Решение № 692/30.07.2013 г.) Установяването на нарушенията, издаването, обжалването и изпълнението на наказателните постановления се извършва по реда на Закона за административните нарушения и наказания.
Чл. 21. (Изм. с Решение № 692/30.07.2013 г.) 

(1) (Нова с Решение № 692/30.07.2013 г.)  За нарушаване на разпоредбите на тази Наредба се налагат  глоби в размер от 30,00 лева до 500,00 лева, а за едноличните търговци и юридическите лица – имуществени санкции в размер от 100,00 лева до 1000,00 лева.
(2) (Изм. с Решение № 692/30.07.2013 г.) За нарушени с маловажен характер се налага на място глоба с квитанция в размер на 10 лв.

(3) При отказ на нарушителя да заплати глобата по предходната алинея му се съставя констативен протокол и акт.

Чл. 22. При повторно нарушение или системни такива търговеца или фирмата се лишават временно от правото да ползуват общинските пазари.

Чл. 23. (1) При констатиране на нарушения на разпоредби предви

дени в други нормативни документи се прилага реда установен за тях.

(2) В случаите на особено тежки нарушения, нарушителите и материалите по нарушението се предават на Прокуратурата за търсене на съдебно-наказателна отговорност.

Чл. 24. (Нов с Решение № 692/30.07.2013 г.) (1) Неспазване Правилника за вътрешния ред и Системата за самоконтрол се считат за нарушения на настоящата наредба и подлежи на предвидените в нея санкции.
(2) При констатиране на нарушения на други нормативни документи, нарушенията се налагат по реда, установен за тях. 
(3)  В случаите по предходните две алинеи актосътавилят
е длъжен да състави протокол в три екземпляра по надлежния законодателен ред.

V. ПРЕХОДНИ И ЗАКЛЮЧИТЕЛНИ РАЗПОРЕДБИ

§ (Изм. с Решение № 692/30.07.2013 г.) 1. Настоящата наредба се издава на основание чл. 21, ал. 2 от Закона за местното самоуправление и местната администрация.
§ 2. (Изм. с Решение № 692/30.07.2013 г.) Въз основа на наредбата кмета на Общината утвърждава Правилник за вътрешния ред на общинските пазари и Система за самоконтрол.
§ 3. (Изм. с Решение № 692/30.07.2013 г.) Наредбата е утвърдена от Общински съвет с Решение  № 25/ 25.01.1996 г. и изменена и допълнена с Решение № 692/30.07.2013 г. на Общински съвет – Казанлък.
§ 4. (Нов с Решение № 692/30.07.2013 г.) Измененията и допълненията влизат в сила в 14-дневен срок от приемането им с Решение № 692/30.07.2013 г. на Общински съвет – Казанлък.
НИКОЛАЙ ЗЛАТАНОВ  (п)
ПРЕДСЕДАТЕЛ НА ОБЩИНСКИ СЪВЕТ - КАЗАНЛЪК

